**Ministru kabineta noteikumu projekta** **„Noteikumi par mikro aizdevumiem saimnieciskās darbības veicēju konkurētspējas uzlabošanai” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu un Konsultatīvās padomes valsts atbalsta programmu koordinācijai un pilnveidošanai 2012.gada 16.augusta sēdē Nr.7 nolemto. Šādu atbalstu paredz Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2006.gada 28.decembris, Nr. L 379), un programmas ietvaros tiek piešķirts ES struktūrfondu finansējums. Tiek izstrādāti nacionālie normatīvie akti, kas regulē ES struktūrfondu finansējuma pārvaldīšanas deleģējumu SIA „Latvijas Garantiju aģentūra” (turpmāk – LGA), savukārt ar likumu nav noregulēta kārtība, kā LGA piešķirs finansējumu tālāk. Lai nodrošinātu atbilstību Regulai Nr.1998/2006, nepieciešams izstrādāt nacionālo regulējumu.Noteikumu projekts „Noteikumi par mikro aizdevumiem saimnieciskās darbības veicēja konkurētspējas uzlabošanai” (turpmāk – noteikumu projekts) izstrādāts, pamatojoties uz nepieciešamību palielināt saimnieciskās darbības veicēju iespēju saņemt mikro aizdevumus saimnieciskās darbības uzsākšanai, attīstībai un konkurētspējas uzlabošanai, tādejādi veicinot Latvijas tautsaimniecības attīstību. Aizdevumu līgumi ar saimnieciskās darbības veicējiem tiks noslēgti līdz 2013.gada 31.decembrim. |
| 2. Pašreizējā situācija un problēmas | LGA ir valsts kapitālsabiedrība, kuras valsts kapitāla daļu turētājs ir Ekonomikas ministrija. Atbilstoši Ministru kabineta 2013.gada 2.aprīļa sēdes protokola Nr. 17. 54.§ LGA paredzēts iekļaut vienotās attīstības finanšu institūcijas holdingā.Kopš 2003.gada LGA īsteno tautsaimniecības politikā definētos uzdevumus komersantu atbalsta sektorā, palīdzot uzņēmējiem piesaistīt finansējumu komercdarbības veikšanai. Līdz šim LGA atbilstošiem saimnieciskās darbības veicējiem izsniedz kredīta garantijas un eksporta kredīta garantijas. Sākot ar 2012.gada 1.janvāri LGA pārņēma no Eiropas Investīciju fonda ES fondu līdzfinansētās darbības programmas “Uzņēmējdarbība un Inovācijas” 2.2.1.1.aktivitātes „Ieguldījumu fonds ieguldījumiem garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – Ieguldījumu fonds) ieviešanu.**Lai turpinātu veicināt** Latvijas tautsaimniecības attīstību un izaugsmi**, nepieciešams izveidot komersantu mikro kreditēšanas mehānismu un veicināt kredītu pieejamību neliela biznesa uzsākšanai vai attīstīšanai. Atbilstoši Ekonomikas ministrijas izstrādātajam tirgus nepilnību izvērtējumam komersantiem tirgū nav pietiekama pieeja neliela apjoma finansējumam to augsto administratīvo izmaksu dēļ. Tā arī, tirgū nav plaši izplatītas specializētas mikro finansēšanas institūcijas, kas varētu nodrošināt neliela apjoma finansējuma pieejamību pietiekamā daudzumā. Līdz ar to nepieciešams izstrādāt noteikumu projektu, kurš paredzētu** nodrošināt atbalsta mehānismu, sniedzot mikro aizdevumus mikro, mazajiem un vidējiem saimnieciskās darbības veicējiem. Finansējums šāda instrumenta ieviešanai tiks novirzīts no Ieguldījumu fondā pieejamajiem līdzekļiem.LGA izvēlēsies atbilstošus 3 līdz 5 finanšu starpniekus, kam piešķirt finansējumu tālākai izsniegšanai saimnieciskās darbības veicējiem. Finanšu starpnieki tiks izvēlēti atklātā konkursā saskaņā ar Publisko iepirkumu likumu. Konkursā tiks pārbaudīta finanšu starpnieku atbilstība vairākām kvalifikācijas prasībām par finanšu starpnieka mikro aizdevumu izsniegšanas iepriekšējo pieredzi, finanšu stabilitāti, kā arī atbilstošu un pietiekamu kapacitāti. Konkursā tiks izvēlēti finanšu starpnieki, kas piedāvās zemāko cenu – mikro aizdevumu izsniegšanas, administrēšanas un atgūšanas darbību vadības izmaksu likmi.Lai nodrošinātu, ka valsts atbalstu, kas tiek sniegts LGA, līdzfinansējot mikro aizdevumu, nesaņem finanšu starpnieks, bet tas tiek pārnests uz saimnieciskās darbības veicēju, tiks ievēroti šādi noteikumi:* Ieguldījumu fonds sniedz finanšu starpniekam līdzfinansējumu 50% apmērā no mikro aizdevuma summas uz līdzvērtīgiem (*paripassu*) nosacījumiem, tas ir, visas mikro aizdevuma pamatsummas atmaksas tiek dalītas starp Ieguldījumu fondu un finanšu starpnieku vienlīdzīgi;
* Ieguldījumu fonds nesniedz finanšu starpniekam līdzfinansējumu avansā, proti, tas tiek pārskaitīts tikai pirms konkrēta mikro aizdevuma izsniegšanas;
* finanšu starpnieku piemērotā mikro aizdevumu procentu likme nepārsniedz 50 % no maksimālās likmes, ko finanšu starpnieks piemērotu pielīdzināma riska aizdevumam, kas nav sniegts šīs programmas ietvaros;
* finanšu starpnieka vadības izmaksu likmes tiek noteiktas atklātā konkursā;
* Ieguldījumu fonds sedz finanšu starpnieka vadības izmaksas tikai par savu līdzfinansēto mikro aizdevuma daļu;

 Mikro aizdevuma summa vienam saimnieciskās darbības veicējam un ar to saistīto personu grupai noteikumu ietvaros nedrīkst pārsniegt 25 000 euro jeb ekvivalentu latos pēc Latvijas bankas valūtas kursa aizdevuma piešķiršanas dienā. Finanšu pakalpojuma termiņš nav garāks par 10 gadiem.Lai arī saskaņā ar Eiropas Savienības fondu ieviešanas regulām atbalsta savienošana nav aizliegta, tomēr, ņemot vērā Eiropas Komisijas pausto viedokli (Eiropas Komisijas 2012.gada 29.marta vēstule „Irregularly issued loan and guarantee return to European Regional Development Fund (ERDF) / Combination of grants with financial engineering instruments”) par Eiropas Savienības fondu līdzfinansēto aktivitāšu ieviešanu, proti, ka nav atbalstāma atbalsta apvienošana, kas sniegta dažādu ES fondu atbalsta programmu ietvaros, vienām un tām pašām attiecināmajām izmaksām, un lai mazinātu neatbilstoši veiktu izdevumu riskus nākotnē, kamēr nav saņemta vienota Eiropas Komisijas nostāja šajā jautājumā, jānosaka, ka atbalstu aizdevumu veidā par tām pašām attiecināmajām izmaksām nedrīkst apvienot ar atbalstu citu programmu ietvaros, ja šāds atbalsts tiek finansēts no Eiropas Savienības struktūrfondu līdzekļiem.Subsīdijas ekvivalents noteikumu ietvaros tiek aprēķināts atbilstoši Komisijas 2006.gada 15.decembra Regulas (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Komisijas Regula Nr.1998/2006) 2.panta 3.punktam, pielīdzinot to izsniegtā mikro aizdevuma summai. Subsīdijas ekvivalents netiek aprēķināts atbilstoši Komisijas Regulas Nr.1998/2006 2.panta 4.punkta a) apakšpunkta metodei, jo mikro aizdevuma risks nav tik precīzi novērtējams, lai noteiktu tam atbilstošo tirgus procentu likmi, kas ir nepieciešama šīs metodes piemērošanai.Programma papildinās spēkā esošās mikro finansējuma programmas, kas tiek ieviestas saskaņā ar Ministru kabineta 2009.gada 12.septembra noteikumiem Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” un Ministru kabineta 2011.gada 6.septembra noteikumiem Nr.698 „Noteikumi par mikro aizdevumiem un grantiem Latvijas un Šveices sadarbības programmas individuālā projekta „Mikrokreditēšanas programma” ietvaros”. Šī programma ļaus saņemt mikro aizdevumus arī no vairākiem (privātiem) finanšu starpniekiem, kā arī uzlabos to pieejamību tām saimnieciskās darbības veicēju grupām, kuras šie finanšu starpnieki finansē.Konsultatīvās padomes 2012.gada 16.augusta sēdē Nr.7. tika noteikts par nepieciešamu nodrošināt demarkāciju. Minētās mikro aizdevumu programmas ir pieejamas tikai VAS „Latvijas Hipotēku un Zemes banka” (turpmāk - LHZB) esošajiem vai topošajiem klientiem. Komersanti, kas sadarbojas ar citām bankām un nevēlas vai uzņemto saistību dēļ nevar pāriet uz LHZB, vai kuri kādu citu iemeslu dēļ, piemēram, LHZB filiāļu ģeogrāfiskā izvietojuma dēļ, nevar saņemt atbalstu minēto mikro aizdevumu programmu ietvaros. LHZB īstenotā mikro aizdevumu programma un Šveices līdzfinansētās programmas projekts, ir „tiešās” mikro aizdevumu programmas, savukārt noteikumu projekts paredz „netiešu” mikro aizdevumu sniegšanu – ar finanšu starpnieku līdzdalību.Līdzšinējā pieredze liecina, ka finanšu instrumentu pilnīgai ieviešanai nepieciešami aptuveni 6 līdz 12 mēneši. Ņemot vērā, ka minētās LHZB mikro aizdevumu programmas un Šveices līdzfinansētās programmas projekta ietvaros aizdevumu izsniegšana paredzēta līdz 2013.gada beigām, tās nedarbosies paralēli „aktīvā režīmā” ar jauno mikro aizdevumu programmu.Turklāt ir būtiski attīstīt privātā tirgus mikro kreditēšanas infrastruktūru - attīstot privāto institūciju kapacitāti un ekspertīzi, privātais tirgus spētu labāk funkcionēt, tādejādi samazinot valsts intervenci.Noteikumu projekts paredz nodrošināt atbalsta sniegšanu saimnieciskās darbības veicējiem līdz 2013.gada 31.decembrim. Mikro aizdevumi tiks sniegti kā *de minimis* valsts atbalsts saskaņā ar Komisijas Regulu Nr.1998/2006.. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumi nosaka atbalsta piešķiršanas kārtību un nosacījumus mikro aizdevuma veidā Ieguldījumu fonda ietvaros līdz 2013.gada 31.decembrim.Noteikumu projekts nosaka mikro aizdevumu atbalsta piešķiršanas nosacījumus, neatbalstāmās nozares un darbības, atbalstāmos finanšu pakalpojumus, subsīdijas ekvivalenta apjomu, kumulācijas un atbalsta uzskaites nosacījumus.Noteikumu mērķis ir uzlabot Latvijā reģistrētu saimnieciskās darbības veicēju pieeju neliela apjoma finansējumam, veicinot Latvijas Republikas tautsaimniecības attīstību.  |
| 5. Projekta izstrādē iesaistītās institūcijas | LGA.Mikro aizdevumu instruments tika izskatīts un konceptuāli atbalstīts Konsultatīvās padomes 2012.gada 16.augusta sēdē Nr.7. Savukārt Konsultatīvās padomes 2012.gada 1.novembra sēdē Nr.8 tika sniegta statusa informācija par mikro aizdevumu instrumenta sagatavošanas procesu, t.sk., par tālāko rīcību no EK Konkurences ģenerāldirektorāta saņemto norāžu kontekstā. Konsultatīvajā padomē valsts atbalsta programmu koordinācijai un pilnveidošanai ir pārstāvēta Finanšu ministrija, Ekonomikas ministrija Vides aizsardzības un reģionālās attīstības ministrija, Zemkopības ministrija, Ministru prezidenta birojs, Latvijas Darba devēju konfederācija, Latvijas Komercbanku asociācija, Latvijas Riska kapitāla asociācija, Latvijas Tirdzniecības un rūpniecības kamera, kā arī citi pieaicinātie nozares eksperti.Mikro aizdevumu instruments 2012.gada septembrī ir ticis elektroniski nosūtīts Eiropas Komisijai viedokļa sniegšanai un saņemts apstiprinošs viedoklis, ka, ievērojot visus noteiktos nosacījumus instrumenta ietvaros, netiek sniegts valsts atbalsts finanšu starpniekinstitūcijām, bet gan saimnieciskās darbības veicējiem atbilstoši Eiropas Komisijas prasībām. |
| 6. Iemesli, kādēļ netika nodrošināta sabiedrības līdzdalība | Noteikumu projekta izstrāde tika ierosināta pēc Ekonomikas ministrijas un LGA iniciatīvas. |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | * finanšu starpniekinstitūcijas;
* mikro, mazie un vidējie komersanti;
* mikro, mazās un vidējās lauksaimniecības pakalpojumu kooperatīvās sabiedrības.
 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Noteikumu projekts paredz saimnieciskās darbības veicējiem pieeju Eiropas Savienības fondu finansējumam 5 milj. euro apjomā, kā arī paredz piesaistīt vēl 5 milj. euro privāto finanšu starpniekinstitūciju līdzfinansējumu. Noteikumu projekta ietvaros paredzētajam atbalstam netiek piešķirts jauns ES fondu finansējums, bet gan 2.2.1.1.aktivitātes „Ieguldījumu fonds ieguldījumiem garantijās, paaugstināta riska aizdevumos, riska kapitāla fondos un cita veida finanšu instrumentos” ietvaros jau pieejamais publiskais finansējums.Tiks veicināta Latvijā reģistrētu saimnieciskās darbības veicēju pieeja noteikumu projektā noteiktajam finanšu pakalpojumam – mikro aizdevumam. Palielināsies mikro komersantu iespēja saņemt nepieciešamo finansējumu darbības attīstībai. |
| 4. | Tiesiskā regulējuma nefinansiālā ietekme | Tiks uzlabota Latvijā reģistrēto saimnieciskās darbības veicēju konkurētspēja un attīstība, un līdz ar to tiks veicināta arī kopējā Latvijas tautsaimniecības attīstība. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III, IV sadaļa – nav attiecināms**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:* Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula);
* Komisijas 2006.gada 15.decembra Regula (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379);
* Komisijas 2006.gada 18.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Atbilstoši Komisijas Regulas Nr.1998/2006 preambulas 7.pantam šī regula nav piemērojama grūtībās nonākušiem uzņēmumiem atbilstīgi Komisijas Paziņojuma Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (šo pamatnostādņu 9. - 11.punktiem). |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214) (turpmāk – Komisijas Regula Nr.800/2008);Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379) (turpmāk – Komisijas Regula Nr.1998/2006);Komisijas 2006.gada 18.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.800/2008 1.pielikums* | *Noteikumu projekta 4.2.apakšpunkts* | *Ieviesta pilnībā* | *Neparedz stingrākas prasības, nosaka mazā un vidējā komersanta definīciju.*  |
| *Komisijas Regulas Nr.1998/2006 1.panta 1.punkta a, b), c), d), e), f), g) apakšpunkti* | *Noteikumu projekta 6.1.apakšpunkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 1.panta 1.punkta h) apakšpunkts* | *Noteikumu projekta 7.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 3.panta 1.punkts* | *Noteikumu projekta 12.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1828/2006 43.panta 4.punkts* | *Noteikumu projekta 17.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 2.panta 2.punkts* | *Noteikumu projekta 20.punkts* | *Ieviesta pilnībā* | *Neparedz stingrākas prasības* |
| *Komisijas Regulas Nr.1998/2006 3.panta 3.punkts* | *Noteikumu projekta 22.punkts* | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu *de minimis* valsts atbalstu, dalībvalstij ir obligāti jāpiemēro: Komisijas Regula Nr.1998/2006. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai nav nepieciešams sniegt, jo noteikumu projekts saskaņā ar Komisijas Regulas Nr.1998/2006 2.pantu ir atbrīvots no iepriekšējas paziņošanas EK.  |
| Cita informācija | Nav |

**Anotācijas VI sadaļa - nav attiecināms.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija, LGA. |
| 2. | Projekta izpildes ietekme uz pārvaldes funkcijā | Noteikumu projekta izpildi nodrošinās LGA darbības ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

05.06.2013 9:50

2267

Agita Nicmane

67013203, Agita.Nicmane@em.gov.lv